नामवर सिंह की साहित्यिक हैसियत के सवाल पर श्री पाण्डेय पूरी तरह बिफर पडे। उन्होंने कहा कि मैं नहीं समझता कि नामवर सिंह के किस योगदान के लिए उन्हें हिंदी साहित्य का आलोचक बताया जा रहा है। उनके कुछ महत्वपूर्ण कार्य हैं लेकिन हिंदी आलोचना के क्षेत्र में नहीं। श्री पाण्डेय कहते हैं कि मीडिया के जरिए हिंदी आलोचना के शीर्ष पुरुष बने नामवर सिंह बताएं कि उन्होंने पिछले 20 वर्षो में हिंदी के लिए क्या किया है? उन्होंने 20 वर्षो में साहित्य के लिए एक लाइन भी नहीं लिखा है। केवल व्याख्यान देते हैं। घूम-घूम कर सिर्फ भाषण देना साहित्य सृजन नहीं है और देश की राजधानी में बैठ जाने का मतलब साहित्य का प्रधानमंत्री होना नहीं है। हमारे देश में सत्ता वाला ज्ञान ही फ्लैश होता है। इस तरह सिर्फ इतना कहा जा सकता है कि प्रो.नामवर मीडिया और पत्रकारों के आलोचक हैं।